यह एक काल्पनिक रचना है।
किसी भी जीवित या मृत, वास्तविक व्यक्तियों या वास्तविक घटनाओं
या स्थानों से कोई भी समानता संयोग मात्र है।
अनकंडिशनल
पता नहीं, बस हो गया।
शुक्रिया।
तुम ठीक हो? हाँ?
हाँ।
नहीं। मेरे पिता का फ़ोन नहीं था, वह बस उनका…
ठीक है।
उन्होंने कहा कि वे तुमसे कल सुबह मिलेंगे, अगर तुम्हारे लिए ठीक हो तो? हाँ?
तुम्हारा बहुत शुक्रिया।
शुक्रिया। मुझे पता है यह तुम्हारे लिए मुश्किल है।
शुक्रिया।
पता है, मेरे डैड, उनके पास एक ख़ास हुनर है, मुझे छोटा महसूस कराने का।
मेरी मनोवैज्ञानिक कहती है कि ऐसा अनजाने में होता है। वह इसे प्रभुत्व का खेल कहती है।
ख़ैर,
तुम्हारे वीज़ा में जो दिक्कत आ रही है, वह ठीक कर देंगे।
भले ही मुझे सिर्फ़ इस बात का सबक देने के लिए, कि एक सच्चा मर्द कैसे बना जाता है, समझ रही हो?
तुम्हारे डैड, कॉन्सर्ट में।
यह बहुत प्यारी हैं।
हे।
- हाँ। - क्या तुम लोग क़रीब हो?
कुछ मायनों में, बहुत क़रीब हैं।
पता नहीं।
वह औरत जैसे मेरी ज़िंदगी की सबसे बड़ी पहेली है।
मुझे समझ में नहीं आता कि उनके जैसी कोई इंसान ज़िंदगी को…
अपने ऊपर यूँ हावी कैसे होने दे सकती है।
वह भी कुछ बन सकती थीं, समझ रहे हो?
मैं अपने साथ ऐसा कभी नहीं होने दूँगी।
पता है,
कुछ बन जाना हमेशा अच्छा नहीं होता।
वह…
वह बहुत प्यारी हैं।
तुम ख़ुशक़िस्मत हो।
मैं सोच रही थी
कि अगर वीज़ा वाली दिक्कत दूर नहीं हुई,
तो तुम उनसे मिलने इज़राइल आ सकते हो।
हाँ, आ तो सकता हूँ।
आ सकते हो?
तुम मुझसे नफ़रत तो नहीं करोगे ना?
तुमसे नफ़रत?
मैं तुमसे नफ़रत क्यों करूँगा?
पता नहीं।
शायद किसी दिन तुम मुझसे नफ़रत करने लगो।
मैं तुम्हें बहुत पसंद करता हूँ।
पता नहीं तुमने ध्यान दिया है या नहीं।
नहीं, हाँ, दरअसल…
दरअसल, हाँ, मैंने ध्यान दिया है।
यह तुम कैसे देख रही हो?
कैसे देख रही हूँ?
जैसे बिल्कुल अभी देख रही हो।
जैसे तुम्हारे अंदर सेक्स की भूख हो। जैसे कह रही हों, "चलो, सेक्स करते हैं।"
तुम हमेशा सेक्स के बारे में क्यों सोचते हो?
ठीक है। तो तुम क्या कहना चाहती हो?
सेक्स ही।
पता नहीं। मैं…
- मैं थक गया हूँ। - तुम थक गए हो?
हाँ, मैं पूरा दिन ताशा की अकूस्टिक पैनल लगाने में…
- तुम पूरा दिन… - …मदद करता रहा।
- वह बहुत ज़्यादा… - …तुम पूरा दिन ताशा की मदद करते रहे।
शायद तुम बहुत ज़्यादा थक गए हो।
मुझे तुम्हारे देश से निकाला जा रहा है।
ठीक है।
- ठीक है, ठीक है, ठीक है। - बेचारी ताशा।
पाँच मिनट।
पाँच? काफ़ी ज़्यादा हैं। बस तीन मिनट चाहिए। ज़्यादा से ज़्यादा।
- ठीक है, सौदा पक्का। - सौदा पक्का।
मुझसे मिलने के लिए शुक्रिया।
रोमा ने हमें बताया कि वे तुम्हारे वीज़ा को लेकर तुम्हें परेशान कर रहे हैं।
हाँ।
मैंने उससे यही कहा था।
और यह सच नहीं है?
नहीं। माफ़ करना, यह सच नहीं है।
असल में मैं यहाँ किसी और चीज़ के बारे में बात करने आई हूँ।
मेरे पास आपके लिए एक प्रस्ताव है।
मेरा बेटा ज़्यादा होशियार नहीं है।
तुम्हें हमारे हालात के बारे में पता है?
हाँ, उसने मुझे बताया कि आप एक दूसरे से बात नहीं कर रहे हैं। हाँ।
हाँ, तो शायद…
तुम भी ज़्यादा होशियार नहीं हो?
मेरे पास आपके लिए एक धंधे का प्रस्ताव है
जो इतना अच्छा है कि आप इसकी परवाह नहीं करेंगे कि मैं आपकी कार में कैसे आई।
मीशा, हम अभी भी लेओनिद के घर पहुँच सकते हैं, बशर्ते हम तुरंत निकलें।
ज़रा रुक जाओ।
और, अह, प्रस्ताव क्या है?
जल्दी से बताना, प्लीज़।
एक इज़राइली रक्षा तकनीक कम्पनी ने
मिसाइल गाइडेंस सिस्टम का एक नया नमूना तैयार किया है।
प्रतिबंधों की वजह से, रूसी सरकार में आपके प्रतिद्वंद्वी
कभी उसकी झलक तक भी नहीं देख पाएँगे।
जो कि अच्छी बात है।
पर आपके साथ भी यही होगा, जो कि अच्छी बात नहीं है।
पर मेरे पास इस समस्या का हल है।
ज़रा समझाओगी?
मैं इज़राइल में इस प्रॉजेक्ट के मुख्य इंजीनियर के सम्पर्क में हूँ,
और मुझे मालूम है कि वह अपनी मौजूदा नौकरी से बिल्कुल ख़ुश नहीं है
और बाहर निकलने का रास्ता ढूँढ रहा है।
हम जल्दी ही उसके लिए भारत की एक बिज़नेस ट्रिप का इंतज़ाम करेंगे।
इज़राइल से दूर कोई समझौता करने का यह एकमात्र मौक़ा है।
वह नमूना अपने साथ लेकर आएगा।
मेरी टीम और मैं वहाँ जाएँगे और सब कुछ हम सम्भाल लेंगे।
मैं वह नमूना लाकर आपको दे सकती हूँ।
और तुम हो कौन?
मैंने आईडीएफ़ में कुछ साल काम किया है,
जहाँ मैं इज़राइल के कुछ बेहद संवेदनशील अभियानों के लिए रणनीतिक योजनाएँ तैयार करती थी।
फिर तीन साल पहले, मैंने निजी शस्त्र उद्योग की तरफ़ रुख़ किया,
जहाँ मैं एक बुटीक वितरण कम्पनी के साथ काम करने लगी…
और उस बुटीक कम्पनी में आख़िर तुम्हारी…
क्या भूमिका थी?
मैं प्रमुख कार्यकारी सहायक के रूप में काम…
तुम किसी की सेक्रेटरी थीं।
मैं सेक्रेटरी से कहीं ज़्यादा थी।
लेकिन फिर भी तुम यहाँ सिर्फ़ इसलिए हो क्योंकि तुम मेरे बेटे के साथ सो रही हो।
मैं आपको बता रही हूँ कि ठीक इसी तरह के सौदे करने का
मुझे सालों का अनुभव है।
अगर तुम्हारे पास सालों का अनुभव होता,
तो तुम्हें यह पता होता कि रूस इज़राइल नहीं है।
यहाँ हर किसी को औरत के साथ काम करने में ख़ुशी नहीं होती है।
किसी लड़की की तो बात ही क्या।
देखिए, मैं यहाँ यह सलाह लेने नहीं आई हूँ कि रूस में धंधा कैसे किया जाता है।
मैं यहाँ इस प्रस्ताव के बारे में बात करने आई हूँ,
जो कि…
यह कहने के लिए माफ़ी चाहती हूँ,
लेकिन आप बेवक़ूफ़ होंगे अगर आपने इस बारे में सोचा तक नहीं।
हाँ, तुमने सही कहा।
लेकिन मुझे तुम्हारी क्या ज़रूरत है?
मैं यह तुम्हारे बिना भी कर सकता हूँ।
हाँ, ज़रूर।
लेकिन…
आपका नाम तो नामों की एक बहुत लम्बी सूची में बस पहला नाम है।
और उस आदमी से सम्पर्क करना…
मेरे हाथ में है।
तो, हो सकता है कि मुझे दूसरा ख़रीदार मिलने से पहले
आप अपने दम पर यह सौदा कर लें, लेकिन हो सकता है ना भी कर पाएँ।
दस साल पहले, आपने एक ख़राब निवेश किया था।
आपने पुरानी एफ़एस56 कोल्ड वॉर मिसाइलों से भरे दस गोदाम ख़रीदे थे।
नहीं, माफ़ करना, मैं आपका लिहाज़ कर रही थी।
आपने एक बेवक़ूफ़ी भरा दाँव खेला,
और ऐसी चीज़ ख़रीद ली जिसे शायद यूरोप का
पेपर वेट का सबसे बड़ा संग्रह माना जा सकता है।
आपके पैसे भी डूब रहे हैं, और आपका दबदबा भी ख़त्म हो रहा है।
और गिद्ध, वे पहले ही मंडराने लगे हैं।
मुझे पता है आप उन्हें देख सकते हैं।
मैं भी उन्हें देख सकती हूँ।
इस उपकरण के ज़रिए,
आप अपने हर एक पेपर वेट को एक 98 प्रतिशत सटीकता से वार करने वाली मिसाइल में बदल सकते हैं।
तो,
आप या तो वह आदमी बन सकते हैं जिसने एक बेहद ख़राब निवेश को पुतिन के ख़िलाफ़
एक ज़बरदस्त हथियार में बदल दिया,
या फिर वह आदमी जिसने सब कुछ सिर्फ़ इसलिए खो दिया
क्योंकि वह एक लड़की के साथ काम करने से डर गया।
और उसे इस उपकरण के लिए कितने पैसे चाहिए?
क्या यह बात मायने रखती है?
हम सौदा करेंगे।
लेकिन, दो बातें याद रखना।
पहली,
तुम अपना नाम इस्तेमाल नहीं करोगी।
अगर तुम एक नया नाम चुनती हो तो हमारे सहयोगियों के लिए आसानी होगी।
एक मर्द का नाम।
ठीक है।
और फिर समय की बात है।
हमें वह जल्दी चाहिए।
कितनी जल्दी?
मिखेल चाहते हैं कि इस महीने के अंत तक काम हो जाए।
- क्यों? - क्यों?
तुम्हें कुछ और करना है?
नहीं। महीने के अंत तक हो जाएगा।
ठीक है। फिर बात पक्की।
हम सम्पर्क में रहेंगे।
- हे। - हे।
- क्या, वीडियो नहीं? - नहीं, मेरे फ़ोन में कुछ ख़राबी आ गई है।
मैं कल शहर जाकर इसे ठीक करवाऊँगी।
- मुझे तुम्हारी आवाज़ बहुत कम सुनाई दे रही है। - क्या अभी मेरी आवाज़ आ रही है?
हाँ।
तो, तुम कैसी हो? लाओस में सब कैसा है?
अच्छा है, अच्छा है। बहुत शांत और अच्छा माहौल है,
काफ़ी सुकून भरा।
वे तुमसे क्या करवा रहे हैं?
आम तौर पर मैं… घोड़ों को खाना खिलाती हूँ, उन्हें साफ़-सुथरा रखती हूँ…
ज़्यादातर घोड़ों से जुड़ा हुआ काम। यही…
यहाँ का असली काम यही है, यहाँ बहुत सारे घोड़े जो हैं।
मुझे पता था… आज रात…
- फिर से कहना? - मैंने कहा, मुझे पता कि आज रात तुम फ़ोन करोगी।
ओह, बिल्कुल, बिल्कुल। हाँ, तो…
आज आप डॉ. रोन से मिलीं, है ना?
- हाँ। - तो उन्होंने क्या कहा?
कि हमें यह ध्यान रखना होगा कि उन्हें पानी की कमी न हो,
कि उन्हें लगता है कि सिरदर्द पानी की कमी की वजह से ही हो रहा है।
ठीक है।
यह सब छोड़ो, ये बहुत अवसादपूर्ण बातें हैं, और तुम शायद व्यस्त हो।
नहीं, नहीं, बिल्कुल नहीं।
सच कहूँ तो मैं आपसे कुछ बात करना चाहती थी।
यहाँ के एक स्वयंसेवक ने काम छोड़ दिया, और इससे यहाँ का काम गड़बड़ा गया है,
तो इस वजह से मेरे लिए यहाँ रुकने का एक विकल्प बन गया है।
और… पता नहीं,
यहाँ फ़ार्म पर होना मेरे लिए काफ़ी अच्छा है, और…
मुझे यह भी लग रहा है कि मैं यह थाईलैंड की ट्रिप आप पर थोप रही हूँ
तो मैं सोच रही थी कि इसे थोड़ा आगे बढ़ा देते हैं।
आपका क्या कहना है?
रुको, मुझे कुछ सुनाई नहीं दे रहा है।
आप सुन रही हैं?
मैं नहीं सुन पाई तुमने क्या कहा।
कौन सा हिस्सा?
- "सच कहूँ तो" के बाद से… - ठीक है, फिर, सच कहूँ तो…
ओह, लेकिन रुको, इससे पहले कि मैं भूल जाऊँ, एक मज़ेदार बात सुनो।
आज हम डैड के क्लिनिक पर थे,
तो मैंने सोचा कि मैं यहाँ आई ही हूँ तो ट्रिप के लिए टीके लगवा लेती हूँ।
तुम्हें पता है कि टिटेनस को हिब्रू में क्या कहते हैं?
क्या?
"पलेटज़ेट"।
मेरा छोटा पाद!
- धत्, यह तो प्यारा है। - वाह…
पता है, जब तुमने पहली बार इस ट्रिप के बारे में बात की थी,
मुझे लगा था कि यह बहुत झंझट वाला काम है,
क्योंकि अभी मैं तुम्हारे डैड को अकेला कैसे छोड़ दूँ?
लेकिन यह कोई झंझट नहीं है, बल्कि डूबते को तिनके का सहारा है,
और मैं सच में अगले हफ़्ते का बेसब्री से इंतज़ार कर रही हूँ।
हैलो? तुम सुन रही हो ना?
हाँ, हे।
क्या मैंने तुम्हें डरा दिया?
क्योंकि यह ट्रिप बस… छी, मुझे बिल्कुल भी नहीं जाना।
इतनी बीमारियाँ,
और सुनामी और शार्क…
शार्क?
मुझे कैसे पता होगा कि थाईलैंड में क्या होता है?
लेकिन रुको, तुम क्या कहना चाहती थीं?
हाँ, मैं बस आपको कुछ बताना चाहती थी। प्लैन में थोड़ा बदलाव हो गया है।
हम असल में थाईलैंड नहीं जा रहे हैं, हम भारत जा रहे हैं।
- भारत? - मुझे एक बहुत
मज़ेदार जगह की जानकारी मिली है, तो मैं हमारी टिकटें बदल रही हूँ।
- ठीक है? - ठीक है, तो फिर भारत चलते हैं।
तो हम भारत जाएँगे।
चलो, भारत ही चलते हैं।
- मुझे आपकी बहुत याद आती है। - मुझे भी। बहुत ज़्यादा।
आह… मुझे यह जगह बहुत पसंद है। मैं तो कल से ही यहाँ रहने लग जाऊँ।
- यहाँ? - कल।
अच्छी जगह, अच्छे लोग, अच्छा खाना…
गर्मी, चिपचिपाहट, बीमारियाँ…
- सब तुम्हारी पसंद का। - वाक़ई।
जैसे तुम लोगों को तो मज़ा आ ही नहीं रहा है।
- "तुम लोग" कौन? - तुम। समलैंगिक लोग।
सड़क पर घूमते सारे अनाथ बच्चे, तुम्हारे लिए तो यह मिठाई की दुकान जैसा है।
- चुप करो, बेवक़ूफ़ कहीं के। बकवास बंद करो। - मैं कुछ नहीं कह रहा, जो चाहे करो।
अगर वह तुम्हें करने दे।
- तुम किस बात पर हँस रहे हो, बेवक़ूफ़ आदमी? - क्या? यह हँसने की तो बात है।
चलो, इसे फिर से दोहरा लेते हैं।
- परसों… - मैं 11 बजे होटल पहुँचूँगा,
और यह ध्यान रखूँगा कि रिसेप्शन पर हमें सही कमरा मिले।
- अगर कमरा बदल गया…? - हम अलग हो जाएँगे।
रिसेप्शन के बाद, मैं कमरे में जाऊँगा, गलियारे से दरवाज़े पर नज़र रखूँगा।
लगभग साढ़े 11 बजे, वह बंदा अपने अंगरक्षक के साथ बाहर आएगा।
अगर दो से ज़्यादा लोग बाहर आते हैं, तो हम अलग हो जाएँगे।
मैं साढ़े 11 बजे नीचे लॉबी में इंतज़ार करूँगा।
हम उनसे सम्पर्क करेंगे, मैं उनके साथ लिफ़्ट में घुसूँगा,
एफ़ी पहले से ही कमरे के पास होगा, दूदी सबकी नज़रों से दूर, गलियारे में होगा।
ठीक है, एफ़ी, अगर मोज़ी और उन बंदों के आने से पहले
तुमने कमरे के अंदर कोई आवाज़ सुनी तो?
- हम अलग हो जाएँगे। - अलग हो जाएँगे।
ठीक है, तो, एफ़ी, मोज़ी, वह बंदा, अंगरक्षक,
तुम चारों लोग कमरे के अंदर जाओगे।
एक बार वे अंदर पहुँच गए, मैं बाहर से दरवाज़े पर नज़र रखूँगा।
कमरे के अंदर, वह बंदा हमें दो चीज़ें देगा।
उपकरण और यूएसबी। तुम लैपटॉप से दोनों को चेक करोगे।
एफ़ी, तब तक तुम उस बंदे और अंगरक्षक पर नज़र रखोगे?
- टेस्ट में कुछ गड़बड़ हुई तो…? - हम अलग हो जाएँगे।
ठीक है, बहुत बढ़िया। सब कुछ काम कर रहा है, कोई गड़बड़ नहीं है।
तुम उस उपकरण और यूएसबी को इसमें रख दोगे।
अगर कोई गड़बड़ नहीं हुई, तो मैं डीवीडी बॉक्स को बैग में रखूँगा,
और उस नम्बर पर मैसेज कर दूँगा जो तुमने मुझे दिया है।
वे हमें पैसे भेजेंगे, हम इंतज़ार करेंगे।
जब वह बंदा कहेगा कि उसे पैसे मिल गए,
हम दरवाज़ा खटखटाएँगे।
अगर बाहर रास्ता साफ़ होगा, तो मैं वापस दो बार खटखटाऊँगा।
हम बाहर आएँगे, एफ़ी उस बंदे और अंगरक्षक के साथ दरवाज़े पर खड़ा रहेगा,
जब तक कि दूदी और मैं लिफ़्ट के अंदर नहीं चले जाते,
फिर वह ख़ुद सीढ़ियों से नीचे जाएगा।
सब लोग मुझसे गराज में मिलेंगे और हम गाड़ी लेकर निकल जाएँगे।
एकदम सही।
- अगर किसी भी समय कोई गड़बड़ लगे? - हम अलग हो जाएँगे।
बहुत बढ़िया।
एफ़ी, तुम कल किराए पर गाड़ी लेने गए थे, सब कैसा रहा?
ठीक रहा।
"ठीक?" ज़रा विस्तार से बताओगे?
- विस्तार से? - हाँ, कुछ तो बताओ।
मैं किराए पर गाड़ी लेने के लिए गया,
अंदर घुसा, वहाँ की क्लर्क ने मेरी पहली पत्नी वाला पर्फ़्यूम लगाया हुआ था,
मैंने पूछा कि सबसे मशहूर कार कौन सी है, मैंने एक होंडा सिविक कार ली,
मैं बाहर आया,
वह एक अच्छा दिन था, लेकिन फिर बारिश शुरू हो गई,
मैंने सड़क पार करके एक सैंडविच खाया। वह स्वादिष्ट था।
बाद में सोचूँ तो, उससे मुझे थोड़े दस्त हो गए थे।
और विस्तार से बताऊँ?
- सब ठीक है? - ठीक ना होने की कोई वजह हो सकती है?
ठीक है।
वह बंदा आ गया है।
- पैसे कौन देगा? - तुम।
- माओज़ हमेशा बिल चुका देता था। - माओज़ को इससे बाहर रखो।
बहुत हो गया, बेवक़ूफ़ कहीं के। खाना मेरी तरफ़ से है।
देखो तो ज़रा, ख़र्चीला आदमी, तुम्हें चिल्लर मिल रही है पूरे पाँच…
- "खाना मेरी तरफ़ से है"… - मैंने सुना तुम्हारी मॉम यहाँ आ रही हैं।
क्या यह बात छुपानी थी?
नहीं, ऐसा कुछ नहीं है।
बस इसका उससे कोई मतलब नहीं है जो हम यहाँ कर रहे हैं।
थोड़ा तो मतलब है ना? क्योंकि सारा जोखिम मैं उठा रहा हूँ
और तुम अपनी माँ के साथ मज़े से छुट्टियाँ मनाने जा रही हो।
"जोखिम उठा रहा हूँ", "जोखिम उठा रहा हूँ"।
इस सौदे में तुम्हारा काम बस सुरक्षा का है। हम ऐसे हज़ारों सौदे कर चुके हैं।
तुम किस जोखिम की बात कर रहे हो, बेवक़ूफ़ आदमी?
मैं बस आराम से यह सुझाव दे रहा हूँ कि इस मेज़ पर ऐसे लोग भी बैठे हैं
जिनके पास ज़्यादा अनुभव है और जो इसे सम्भाल सकते हैं।
यूनिट की स्नैक सार्जेंट के बजाय।
कौन सम्भालेगा, तुम? यार, तुम्हें अंग्रेज़ी तक तो आती नहीं।
तुम मुझे ऐसे मैसेज भेजते हो जो "मैं एफ़ी हूँ" से शुरू होते हैं। तुम क्या बात कर रहे हो?
यूरी, है ना?
हाँ।
प्रवेश अनुमति - सिमकुस रीमस
बोयान ल्यूबोमिरोव मिखालोव
हाँ…
ठीक है, ठीक है, ठीक है। शुक्रिया।
बढ़िया।
ख़ुश हो?
तुम्हें यह बंदा कहाँ मिला?
पुलिस का बंदा है।
और तुम? तुम हमारे साथ चलोगी?
यह कैसी हरकत थी?
क्या? मुझे लगा हो सकता है यह हमारे साथ चलना चाहे।
इस बच्चे का मूत निकलने वाला है, शांत हो जाओ।
मुझे लगा शायद यह पूरा दिन अपने लैपटॉप पर रूस से बातें कर-करके ऊब गई होगी।
तुम्हें नहीं चाहिए?
- सब ठीक है। - ठीक है।
क्या?
हद है, क्या हो गया? मैं बस मज़ाक़ कर रहा हूँ।
कौन हूँ मैं, मोज़ी?
तो?
- जॉन विक? - हूबहू।
- जॉन विक, समझ रहे हो? - हाँ।
देखा? यह जानता है।
हे।
मोज़ी।
मुझे एफ़ी नहीं चाहिए। तुम तीन लोगों के साथ यह काम कर सकते हो?
देखो, माफ़ करना मैंने उसे बता दिया, मुझे नहीं लगा था कि वह बात छुपानी थी।
ऐसा कुछ नहीं है। क्या तुम तीन लोगों के साथ काम चला लोगे?
यह चार लोगों का काम है। दो कमरे में, एक बाहर, और एक ड्राइवर।
जय कैसा रहेगा, वह पुलिस वाला? मैं उसका इंतज़ाम कर सकती हूँ।
मैं कैसे बताऊँ? मैं उसे नहीं जानता।
एफ़ी ऐसा ही है, उसे नज़रअंदाज़ करो। काम से पहले वह ऐसा ही हो जाता है।
फिर मैंने आज तक उसका ऐसा बर्ताव क्यों नहीं देखा?
क्योंकि माओज़ हमेशा उसे सम्भाल लेता था, वह पहले से जानता था क्या करना है।
देखो, यह कोई पेचीदा काम नहीं है।
हम वहाँ पहुँचेंगे, ध्यान रखेंगे कि सब ठीक रहे, हाथ मिलाएँगे और घर चल जाएँगे।
गड़बड़ की गुंजाइश बहुत कम है।
लेकिन अगर कुछ गड़बड़ होती है, तो मैं चाहूँगा कि एफ़ी वहाँ रहे।
मैं वादा करता हूँ मैं उस पर नज़र रखूँगा।
पोनसेकाज़ बीच रिज़ॉर्ट आपके आगमन के लिए शुक्रिया
शुक्रिया।
मिसेज़ लेवी?
- हाँ। - आपका कमरा वहाँ है। प्लीज़ आइए।
- अपना बैग मुझे दे दीजिए। - नहीं, ठीक है, शुक्रिया।
कोई बात नहीं, हम उठा लेंगे।
वाह।
बढ़िया।
अपना बैग नीचे रख दीजिए, चलिए।
- यह अच्छा है? - हाँ। हमारा खाना आ गया।
शुक्रिया।
- धन्यवाद। - धन्यवाद।
- शुक्रिया। - ओह, यार…
- बिल्कुल नहीं। मैंने आपसे कहा था अपना मँगा लीजिए। - कितनी बुरी बेटी हो।
यह मेरा है।
क्या हो रहा है, मॉम?
आप ख़ुश हैं?
बहुत ख़ुश।
- यह कमाल की जगह है। - हाँ, एकदम कमाल की।
और देखो वहाँ उन्होंने क्या टाँग रखा है।
आप…
- आप बहुत बेशर्म हैं। - तीखा है!
मैंने यह अभी तक चखा भी नहीं है।
मोज़ी : हम रास्ते में हैं। जल्द ही बात करते हैं।
गाली : गुड लक।
गाली : क्या हो रहा है? प्लीज़ बताओ?
दस घंटे का हवाई सफ़र, आख़िर में इज़राइल में एक बीच पर पहुँचने के लिए?
याकी, मुझे एक बियर देना।
"भारत आइए…"
"नई ऊर्जा से भर जाइए…"
"आराम से लेटिए और आराम करिए…"
- गालू। - आप कब से तस्वीरें खींचने लगीं?
बस तुम्हारे डैड को कुछ तस्वीरें भेजने के लिए। लेकिन इधर देखो।
- मुस्कुराओ तो! - ठीक है?
ठीक से मुस्कुराओ।
कीरिल : यह ख़बरों में है। वहा क्या हुआ?
कीरिल : मुझे फ़ोन करो।
मैं उन्हें यह तस्वीर भेज रही हूँ।
मैं कैसे…
- ओह, यह रहा। - मैं एक ड्रिंक लेने जा रही हूँ। आपको कुछ चाहिए?
- वेटर यहीं पर तो है… - नहीं। मैं जाकर देखूँगी इनके पास क्या-क्या है।
ठीक है।
कल रात वह लड़की जो पी रही थी, मेरे लिए वह ले आना।
पर हमारी प्रारम्भिक सूचनाओं के अनुसार,
तलाश अभियान जारी है तकरीबन…
आज सुबह-सुबह एक भयानक हमला हुआ,
यहाँ मुम्बई के एक रिट्रीट होटल में।
देखने वाले उस भयानक दृश्य को याद कर…
मुम्बई के होटल में हुई गोलीबारी में कई लोगों की मौत
टीवी क्यों देख रही हो? घर जाकर ख़ूब देख लेना।
क्या हुआ? तुम्हारा चेहरा तो पीला पड़ा हुआ है। कुछ हुआ है?
नहीं, कुछ नहीं। मुझे बस गर्मी लग रही है। मैं… मैं थोड़ी थक गई हूँ।
- मैं कमरे में जाकर आराम करती हूँ। - मैं तुम्हारे साथ चलती हूँ।
नहीं, आपको आने की ज़रूरत नहीं है।
- नहीं, मैं चलूँगी। - सच में, ज़रूरत नहीं है।
- लेकिन मैं आना चाहती हूँ। - लेकिन क्या हम थोड़ी देर के लिए अलग रह सकते हैं?
मुझे थोड़ा समय चाहिए। ठीक है?
ज़रूर।
मैं आपसे बाद में बात करूँ?
- हाँ। - ठीक है।
वहाँ क्या हुआ है? हमारा उपकरण कहाँ है?
मैं पता लगाने ही जा रही हूँ।
ख़बरों में वे एक पंजाबी होटल में गोलीबारी की,
- अपहरण की वारदात की बात कर रहे हैं। - मेरी ऐसी कोई योजना नहीं थी।
उन्हें यह पता होना चाहिए।
बारीकियों में उलझकर कोई उस मुकाम तक नहीं पहुँच सकता, जहाँ वह हैं।
इससे कोई फ़र्क़ नहीं पड़ता कि तुम्हारी योजना में वह था या नहीं।
हाँ, मैं समझती हूँ और मैं उसे ठीक कर दूँगी।
अच्छी बात है, क्योंकि अगर तुमने ऐसा नहीं किया,
इससे कोई फ़र्क़ नहीं पड़ेगा कि तुम किसकी गर्लफ़्रेंड हो।
मैं समझती हूँ।
तुम्हारे पास कल रात तक का समय है।
अपनी माँ से हैलो कहना।
एफ़ी ने बंदूक निकालकर बस गोली चला दी। हमारे पास और कोई रास्ता नहीं था।
- अभी तुम कहाँ हो? - हमने होटल का कमरा लिया है, हम वहीं छुपे हुए हैं।
- क्या तुमने हमारे पासपोर्ट लिए थे? - हाँ, क्योंकि मुझे ऐसा लग रहा था कि…
ठीक है, हमें दूदी के लिए एक डॉक्टर चाहिए, और हमें जल्द से जल्द हमारे पासपोर्ट वापस चाहिए।
पहले तुम उस बंदे को जाने दो…
- ज़रा हटो। - और डीवीडी को ड्रॉप पॉइंट पर पहुँचा दो।
नहीं, तुम शांत हो जाओ और मेरी बात सुनो।
शांत हो जाऊँ? क्लाइंट पूछ रहा है, इसमें उसके पैसे लगे हैं।
वह उपकरण उसका है, तुम्हारा नहीं।
दूदी से पहले, हर चीज़ से पहले, तुम्हें वह उपकरण वापस देना होगा।
हाँ, लेकिन अब सारे फ़ैसले तुम नहीं लोगी।
अब साँस लो, हमारे पास ज़्यादा समय नहीं है।
मोज़ी से बात करवाओ।
पूरे होटल में कैमरे लगे हुए हैं।
हमारे पास दो दिन हैं, ज़्यादा से ज़्यादा, उसके बाद हमारे पासपोर्ट अमान्य हो जाएँगे।
हमें भारत से बाहर निकलना है। हम सबको, तुम समझ रही हो?
- क्या तुम समझ रही हो? - मोज़ी से बात करवाओ।
मोज़ी, तुम्हारी गर्लफ़्रेंड का ध्यान कहीं और है। तुम ही समझाने की कोशिश करो।
देखो, मैं यह कहना नहीं चाहता, और यह पूरी तरह ग़लत है…
लेकिन हालात को देखते हुए, एफ़ी सही कह रहा है।
हमारे पासपोर्ट लेकर आ जाओ ताकि हम यहाँ से जा सकें, और फिर हम देखेंगे हमें क्या करना है।
- "हमें क्या करना है"? तुमने कुछ सोचा है? - एफ़ी के पास उसका ख़ुद का एक क्लाइंट है।
- लग तो रहा है। - तुम पागल हो गए हो।
एफ़ी का कहना है कि हमने जो चीज़ ली है, उसकी क़ीमत करोड़ों में है। क्या वह सही कह रहा है?
तो यह छोटा सा पुर्जा मिसाइलें ठीक कर सकता है?
क्या तुम्हें पता था कि वह ऐसा करने वाला है?
नहीं, बिल्कुल नहीं।
पर जैसे ही उसने बंदूक निकाली, हमारे पास और कोई रास्ता नहीं बचा।
जैसे अब तुम्हारे पास नहीं है।
बस…
अब बस करो। दूदी को डॉक्टर की ज़रूरत है, इसकी हालत ठीक नहीं लग रही है।
बोआज़ का क्या कहना है?
यही कि उसका काफ़ी ख़ून बह गया है।
उसे लगता है कि गोली रीढ़ की हड्डी के पास है, पर वह पक्का नहीं कह सकता।
मेरी बात सुनो, यहाँ तुरंत डॉक्टर की ज़रूरत है।
सर्जन की, दो घंटे के अंदर।
मोज़ी, तुम मेरी बात सुनो।
यह क्लाइंट इस बात को कभी नज़रअंदाज़ नहीं करेगा।
उसने इसके लिए बहुत पैसे दिए हैं और वह इंतज़ार कर रहा है।
मेरा यक़ीन करो,
इस चीज़ से यूँ ही नहीं भागा जा सकता।
डीवीडी को ड्रॉप पॉइंट पर पहुँचा दो, मैं सब कुछ सम्भाल लूँगी।
हमने वहाँ से निकलते हुए पाँच, छह लोगों को मार डाला,
पुलिस वालों को मार डाला।
जो हो गया, वह हो गया, अब हम उसे नहीं बदल सकते।
तुम देखना, अंत में वही बेवक़ूफ़ आदमी हमारे बुढ़ापे का इंतज़ाम करेगा।
ठीक है। मैं डॉक्टर को कहाँ भेजूँ?
गार्डन सिटी होटल, कमरा नम्बर 34।
भेज रही हूँ। कमरे से बाहर मत निकलना।
हाँ?
क्या लिओन से बात हो रही है?
माफ़ करना, कौन बोल रहा है?
मुझे तुम्हारा नम्बर माओज़ से मिला था।
तुमने एक बार उसकी मदद की थी।
केप टाउन में?
हाँ। मैं तुम्हें लिंक भेजता हूँ।
क्या तुम कम्प्यूटर के पास हो?
ठीक है, तो हमें मुख्य रूप से बस उस नागरिक
और डीवीडी बॉक्स सेट का ध्यान रखना है, है ना?
हाँ।
वे लोग, वे तुम्हारे ही साथी हैं, है ना?
उनके पास हथियार हैं।
हाँ।
तो इस स्थिति में, हो सकता है कि पहली गोली हमें ही चलानी पड़े।
क्या तुम्हें लगता है कि तुम्हें इसमें कोई दिक्कत नहीं है?
हाँ, शायद।
माफ़ करना, लेकिन इसे लेकर तुम्हें साफ़ तौर पर "हाँ" या "नहीं" कहना होगा।
फिर हाँ।
ठीक है। फिर हम यह काम कर देंगे।
हम तुम्हें ट्रांसफ़र के लिए जानकारी जल्द ही भेज देंगे।
मैं बाद में सोच रही थी
कि उस समय बीच पर शायद मैंने तुम्हारा मूड ख़राब कर दिया?
मैंने ट्रिप के बारे में जो कहा, उससे?
और इसीलिए तुम नाराज़ हो गईं?
मैं नाराज़ नहीं थी।
ख़ैर,
मैं तुम्हें बताना चाहती हूँ कि मैं बहुत ख़ुश हूँ कि तुमने यह सब प्लैन बनाया, ठीक है?
ठीक है।
हमारे दिमाग़ भी अटक जाते हैं, है ना?
मेरा दिमाग़, ख़ास तौर पर, पूरे दिन बस एक ही चीज़ पर अटका रहा।
वह चॉकलेट केक का टुकड़ा, जो मैंने आज सुबह अपनी कॉफ़ी के साथ नहीं खाया।
मेरी उम्र में, मुझे ध्यान रखना पड़ता है कि मैं कितना मीठा खा रहा हूँ,
तो मैंने सोचा, "ठीक है, ठीक है, मैं हीरो बनूँगा। मैं केक नहीं खाऊँगा।"
लेकिन पता चला, चॉकलेट केक का वह टुकड़ा मुझसे दूर नहीं जा पाया।
तो अब मैं यहाँ मौजूद आप सभी भले लोगों के सामने खड़ा हूँ जो समय निकालकर
मुझे सजगता पर बात करते हुए सुनने आए हैं,
और उसके बजाय आपको मिठाई को लेकर कमबख़्त मेरा रोना-धोना सुनना पड़ रहा है।
आपके दिमाग़ बहुत बेचैन होते हैं।
दो ही चीज़ों पर टिके रहते हैं : अतीत और भविष्य।
मैं आपको तरकीब बताता हूँ,
मैं नहीं चाहता कि आप घंटी की आवाज़ पर ध्यान दें।
मैं चाहता हूँ कि आप घंटियों की आवाज़ के बीच की ख़ामोशी को सुनें।
आवाज़ का धीरे-धीरे कम होना मायने नहीं रखता,
ख़ामोशी का और ज़्यादा तीव्र होते जाना मायने रखता है।
चलिए, हम सभी अपनी आँखें बंद कर लेते हैं,
एक लम्बी साँस लेते हैं,
उन तमाम रास्तों के लिए, जिन्होंने आपको इस पल तक पहुँचाया।
और उन सभी रास्तों के लिए भी, जिन पर आप नहीं चले।
हर उस रास्ते के लिए, जिस पर आप आज के बाद से अपनी मृत्यु के दिन तक चलते रहेंगे।
और उन सभी रास्तों के लिए जिन पर आप कभी नहीं चलेंगे।
लिओन
अभी आई।
माफ़ करना। माफ़ करना। माफ़ करना।
लिओन, तुम्हें डीवीडी मिल गई?
उसके पास डीवीडी नहीं है। मेरे पास है।
तुमने यह अच्छा नहीं किया। तुमने हमें बहुत बड़ी मुसीबत में डाल दिया है।
दूदी मर गया, वह इज़राइली भी।
तुम्हारे दो दोस्त भी…
शायद। हम देखने के लिए वहाँ रुके नहीं।
तीसरे वाले की हालत भी ख़ास अच्छी नहीं है।
हैलो? सुन रही हो?
तुम्हें वह उपकरण लौटाना होगा।
पहले पासपोर्ट वापस करो, फिर हम बात करेंगे।
तुम्हें क्या लगता है तुम उसे इसे बेचोगे? तुम्हें इस बारे में कुछ नहीं पता।
पासपोर्ट वापस दे दो, हम योजना बना लेंगे।
- अगर तुमने नहीं दिए, तो हम उन्हें लेने आ जाएँगे। - फिर आकर मुझे ढूँढ लो।
उसकी ज़रूरत नहीं है।
घटिया आदमी…
पाम बीच रिज़ॉर्ट, गोआ। भारत
- सब सुनिए… - माफ़ करना।
- चलिए। - क्या?
- माफ़ करना। - मुझे बहुत अफ़सोस है।
माफ़ करना।
क्या हुआ?
तो मुझे लगता है तुम्हारा ध्यान अभी यहाँ नहीं था?
यह क्या है?
क्या यह ठीक नहीं है?
आपने मुझसे पूछे बिना मेरी तस्वीर क्यों डाली?
नहीं… मैं… ठीक है, माफ़ कर दो, मैं…
मुझे लगा कि तुम हमेशा अपनी तस्वीरें डालती रहती हो।
उसका इससे क्या लेना-देना है?
- ठीक है, माफ़ कर दो, मैं हटा दूँगी। - आपके पास यह अकाउंट कब से है?
मैंने हाल ही में खोला था, सोचा कि ट्रिप के लिए अच्छा रहेगा।
नहीं, यह अच्छा नहीं है, यह शर्मनाक है। प्लीज़ फिर से ऐसा मत करना।
मेरा मतलब, आप…
आप देख सकती हैं मैं परेशान हूँ, देख सकती हैं मैं तनाव में हूँ।
क्या आपका मेरी तस्वीर डालना ज़रूरी था?
क्यों? यह हमेशा मुझ पर ही क्यों आ पड़ता है?
तुम पर क्या आ पड़ता है, गाली?
आप नादान बनने का नाटक कर रही हैं या आपको सच में कोई अंदाज़ा नहीं है?
अब मुझे सच में यह समझ में नहीं आता।
मुझे… मुझे माफ़ कर दीजिए, माफ़ कर दीजिए। मैं नहीं… यह नहीं…
ग़लती आपकी नहीं है, ठीक है?
मैं ही परेशान हूँ।
यह जगह…
मुझे बस यहाँ अच्छा नहीं लग रहा है।
मैं हमारे लिए कोई और जगह ढूँढ लूँ तो आपको कोई परेशानी तो नहीं है?
क्या, अभी?
हाँ, पता नहीं। मुझे लग रहा है कि यहाँ मैं अपना आपा खो रही हूँ।
ठीक है, ठीक है।
जो तुम चाहो।
शायद मुझसे ग़लती हो गई।
कैसी ग़लती?
कोई बात नहीं।
हम किसी नई जगह चले जाएँगे, और वहाँ मज़े करेंगे।
कुछ नहीं हुआ है।
हाँ।
हे…
मुझे सच में कोई फ़र्क़ नहीं पड़ता।
यहाँ, वहाँ… जब तक मैं तुम्हारे साथ हूँ। ठीक है?
वाह, ठीक है।
काश मेरी मॉम भी इसी तरह मेरे साथ घूमने चलतीं।
मुझे सच में लगा था कि आप बहनें हैं।
- मोज़ी? - हाँ।
मोज़ी, फ़ोन उठाने के लिए शुक्रिया।
मुझे सच में, सच में, सच में माफ़ कर दो।
मेरे पास कोई और रास्ता नहीं था, ठीक है?
- तुम कहाँ हो? - नहीं, तुम पहले मेरी बात सुनो।
क्या तुम्हें पता है वह क्लाइंट कौन है?
इस समय मुझे इसकी कोई परवाह नहीं है।
फिर तुम ग़लती कर रहे हो। तुम्हें परवाह करनी चाहिए।
वह मिखेल एंतोनोविच है।
मुझे कोई परवाह नहीं है। मैं बस इससे छुटकारा पाना चाहता हूँ।
फिर इसका यह तरीक़ा नहीं है।
तुम एक ऐसे आदमी के ख़िलाफ़ जा रहे हो जिसके पास किराए के सैनिकों की फ़ौज है,
जो टीवी पर आकर पुतिन के ख़िलाफ़ बातें करता है।
वह ख़तरनाक ढंग से बदला लेने के लिए जाना जाता है।
इस समय उसके अपने एक करोड़ यूरो तुम्हारे बैग में रखे हुए हैं।
तुम्हें सच में लगता है कि वह पेतहा तिक्वा के मोशे मेरोज़ के हाथों अपनी बेइज़्ज़ती होने देगा?
मेरा यक़ीन करो कि उसके लोग
इस समय भारत में हैं और अगर नहीं हैं, तो किसी भी पल आते ही होंगे।
वे मुझे ढूँढ लेंगे, वे तुम्हें ढूँढ लेंगे, और यह उनके लिए ज़्यादा मुश्किल भी नहीं होगा।
देख लेंगे।
मुझे दूदी की मौत का अफ़सोस है।
हाँ…
मोज़ी, मुझे एफ़ी और बोआज़ की कोई परवाह नहीं है।
मुझे तुम्हारी बहुत फ़िक्र हो रही है।
प्लीज़, तुम कहाँ हो?
हम उत्तर की तरफ़ जा रहे हैं।
पैदल ही सरहद पार करके नेपाल जाने की कोशिश करेंगे।
यह ठीक नहीं रहेगा, मोज़ी। तुम तीन गोरे आदमी हो,
वह भी बिना पासपोर्ट के, पूर्वी एशिया की सरहद पर।
तुम वांछित अपराधी हो, वे तुम्हारा हुलिया जानते हैं।
तुम जेल पहुँच जाओगे। तुम्हें पता है यहाँ के जेल कैसे होते हैं?
तो हमें पासपोर्ट लाकर दे दो।
मैं तुम्हें उस उपकरण के साथ ग़ायब नहीं होने दे सकती।
तुम्हारा ख़ुद का भला इसी में है।
तुम क्या करने वाली हो?
मैं वापस घर की फ़्लाइट पकड़ूँगी। शायद रूस होते हुए।
रूस क्यों?
वह एक ऐसी जगह है जहाँ वह मुझे ढूँढने की नहीं सोचेगा।
उम्मीद तो यही है।
ठीक है।
एफ़ी अब किसी हालत में पीछे नहीं हटने वाला।
और बोआज़ की भी इसमें दिलचस्पी है।
जानती हूँ।
तुम्हें वह उपकरण लेकर अकेले भाग जाओ।
उसे मेरे पास ले आओ। मैं हम सबके लिए इस मामले को यहीं ख़त्म कर दूँगी।
मान जाओ, उस पागल के लिए अपनी जान मत गँवाओ।
ठीक है।
अच्छा है। अच्छी बात है।
तो हम उत्तर की तरफ़ होंगे, जहाँ…
नहीं, नहीं, उससे मैं मुसीबत में पड़ जाऊँगा। तुम मेरे पास आ जाओ तो बेहतर होगा।
- ज़रूर। तुम कहाँ हो? - मैं तुम्हें लोकेशन भेजता हूँ।
बाय।
शौचालय
पता नहीं मुझे क्या हो गया। मैंने तो ज़्यादा पी भी नहीं है।
यह शायद ख़ाली पेट पर पीने की वजह से हुआ होगा।
आप बस सो जाइए, सब ठीक हो जाएगा।
बढ़िया, बढ़िया।
- ओह, यह बेहतर है। - हाँ?
धत्।
मोज़ी : मैं नीचे हूँ
अभी तुम्हारा दोस्त होना नुक़सान का सौदा है, हँ?
दूदी, वे लोग जो तुमने हमारे पास भेजे थे, मोज़ी…
तुमने मोज़ी के साथ क्या किया?
मैंने नहीं। तुमने किया।
तुम उसे कैसे बेचोगे?
तुम्हें पता भी है शुरुआत कहाँ से करनी है?
हम शुरुआत देश छोड़ने से करेंगे। हमारे पासपोर्ट कहाँ हैं?
- मैंने उन्हें जला दिया। - क्या तुम मेरे साथ खेल खेल रही हो?
मैं तुम्हारी तरह नहीं हूँ। मेरे पास खोने के लिए कुछ नहीं है,
ना दौलत, ना परिवार।
तुम्हें क्या लगता है इसके बाद मैं क्या करूँगा, जाकर मॉल में चौकीदारी करूँगा?
अगर तुम्हें पैसे कम लग रहे हैं तो तुम्हें पता है…
नहीं, नहीं, नहीं। अब तुम कुछ तय नहीं करोगी।
हम फिर से व्यवस्था के पुराने नियमों पर लौट रहे हैं।
जिसकी लाठी, उसकी भैंस।
मेरा पासपोर्ट कहाँ है? वह तुम्हारे पास है?
मैंने तुमसे कहा तो कि मैंने उसे जला दिया।
तुम एक छोटी सी बच्ची हो जो खेल-तमाशे करती है जबकि असली काम दूसरे लोग करते हैं।
तुमने उसे नहीं जलाया है, और थोड़ी ही देर में वह मेरे हाथ लग जाएगा।
गाली?
गाली।
बोआज़ कहाँ है?
शांत हो जाओ, शांत हो जाओ!
शांत हो जाओ! शांत हो जाओ।
पासपोर्ट कहाँ है?
यहाँ है? बताओ कहाँ है?
बात को समझो, यह बेवक़ूफ़ी है, बंदूक मुझे दे दो।
बहुत हो गया, रहने दो।
तुम यहाँ मुझ पर सच में गोली नहीं चलाओगी।
और अगर तुम्हें अपनी माँ की ज़रा सी भी फ़िक्र है…
उसे छोड़ दो!
मॉस्को अंतर्राष्ट्रीय हवाई अड्डा
हमारी वापसी की फ़्लाइट शनिवार की थी, लेकिन हमने पहले की फ़्लाइट पकड़ ली।
नहीं, सब ठीक है, मैं तुम्हें घर पहुँचकर बताऊँगी।
हम छह बजे लैंड करेंगे, दस बजे तक घर पहुँच जाएँगे।
वेजी बर्गर कैसा है?
मैं उससे पूछ लेती हूँ। क्या आज रात तुम रुकोगी?
हाँ, वह रुकेगी।
यह बस घरेलू हवाई अड्डे की टनल 1बी के लिए है…
ग़ायब होने वाले मैसेज…
कीरिल, जिस चीज़ की तुम्हें तलाश है, वह इनके पास है,
ये शायद अभी भी भारत में हैं
यह यात्रियों के लिए आख़िरी निर्देश है।
फ़्लाइट नम्बर एनवाई6140, तेल अवीव।
प्लीज़ तुरंत हवाई जहाज़ पर सवार हो जाएँ। गेट नम्बर 16 से।
तुम ठीक हो, दोस्त?
हाँ, सब ठीक है।
उप-शीर्षक अनुवादक : पुनीत कुसुम